钦定古今图书集成/明伦汇编/闺媛典/第317卷 > 皇清五十 > 冒起宗侧室刘氏
## 钦定古今图书集成/明伦汇编/闺媛典/第317卷 > 皇清五十 > 冒起宗侧室刘氏

按《如皋县志》：刘氏，冒起宗侧室。宗妻马氏有淑德，为宗纳刘。刘幼读书，颇通大义。年十六，事宗夫妇甚谨。宗监军襄阳，携刘往。时贼氛告警，宗遣刘亟归，刘曰：“存亡与俱何乃临难独避。” 宗没，随马氏苦节二十年，抚子褒裔，皆列国学，有文名。